rejauldu/bengali-wikipedia huggingface dataset:
সি.এম. অ্যাংলো বাংলা কলেজ যা কি-না সি.এম. অ্যাংলো বাংলা ইন্টার কলেজ এবং অ্যাংলো বাংলা ইন্টার কলেজ নামেও পরিচিত। এটি মূলত ভারতের বারাণসীর ভেলুপুরে অবস্থিত একটি বালক বিদ্যালয় ও কলেজ। ১৮৯৮ সালে চিন্তামণি মুখার্জি কর্তৃক বিদ্যালয়টি প্রতিষ্ঠিত হয়েছিল।  ইতিহাস ১৮৯৮ সালে চিন্তামণি মুখার্জি দ্বারা সি.এম. অ্যাংলো বাংলা কলেজটি প্রতিষ্ঠিত হয়েছিল। চিন্তামণি মুখার্জির নামের আদ্যক্ষর দিয়েই বিদ্যালয়টির নামে সি.এম. যুক্ত হয়। এই ইন্টারমিডিয়েট কলেজটিতে উত্তর প্রদেশ শিক্ষা বোর্ড এবং ১০+২ শিক্ষাব্যবস্থার অধীনে পড়াশোনার সুযোগ রয়েছে। স্কুল ক্যাম্পাসটি বারাণসীর দক্ষিণ উপশহর ভেলুপুরে অবস্থিত।  তথ্যসূত্র  বিষয়শ্রেণী:১৮৯৮-এ ভারতে প্রতিষ্ঠিত বিষয়শ্রেণী:ভারতের বালক বিদ্যালয় বিষয়শ্রেণী:১৮৯৮-এ প্রতিষ্ঠিত শিক্ষাপ্রতিষ্ঠান
সামিরা রাঠোর (জন্ম: ১৯৬৩) হলেন একজন ভারতীয় স্থপতি, আসবাব নকশাকার, লেখিকা এবং মুম্বইকেন্দ্রিক শিক্ষকা। তিনি সামিরা রাঠোর ডিজাইন অ্যাসোসিয়েটসের অধ্যক্ষ। তাঁর প্রকৃত নাম হল সামিরা মেহতা   শিক্ষাজীবন  সামিরা রাঠোর মুম্বাইয়ের স্যার জে.জে. কলেজ অব আর্কিটেকচারে থেকে  ১৯৮৬ সালে স্নাতক ডিগ্রি অর্জন করেছিলেন। তারপর ১৯৮৮ সালে তিনি ইউনিভার্সিটি অব ইলিনয় অ্যাট আর্বানা-শ্যাম্পেইন থেকে স্নাতকোত্তর ডিগ্রি অর্জন করেছিলেন।   উল্লেখযোগ্য কাজ  সামিরা রাঠোর আবাসন, অফিস, স্কুল এবং কারখানা স্থাপত্য নিয়ে কাজ করেন।   ২০১০: দ্য ব্রোয়াচা হাউস, আলিবাগThe broacha residence, Archello.com  ২০১২: দ্য ক্যামেরা হাউস The Camera House , Home-review.com, 14 February 2012  ২০১৬: দ্য অ্যাসিড টেস্ট (অ্যাপার্টমেন্টের নকশা), মুম্বইThe Acid Test , Home-review.com, 14 November 2016  ২০১৭: দ্য শ্যাডো হাউস, মুম্বই, ভারত The Shadow House / Samira Rathod Design Associates, Archdaily.com, 2017  দ্য বেঙ্গালুরু হাউস  দ্য মারিওয়ালা হাউস   দ্য হরিহরন হাউস  কারজাত হাউস (একটি রান্নাঘর, ভোজন কক্ষ, বসতকক্ষ, শয়নকক্ষ এবং ৬টি শৌচাগার সহ মোরারকা গ্যাননের জন্য এটি নকশা করা হয়েছিল)   হোমটাউনের খুচরা বিক্রেতাদের মুম্বই কার্যালয়  ২০১৯: স্কুল অফ ড্যান্সিং আর্কসNiveditaa Gupta, Samira Rathod Design Atelier, school in Bhadran (India), Arquitecturaviva.com, 4 September 2019, ভদ্রান, ভারতSchool of Dancing Arches / Samira Rathod Design Associates, Archdaily.com, 2019   পুরস্কার ও সম্মাননা    ২০১৫: ইটালসেমেনটি গ্রুপ থেকে আর্কভিশন পুরস্কার :নারী ও স্থাপত্য-এর জন্য সম্মানজনক সমুল্লেখ  কারজাত হাউজের জন্য সিঙ্গেল রেসিডেন্স উইনার্স ট্রফির হ্যাবিট্যাট পুরস্কার   তথ্যসূত্র   বিষয়শ্রেণী:১৯৬৩-এ জন্ম বিষয়শ্রেণী:মহারাষ্ট্রের নারী শিল্পী বিষয়শ্রেণী:জীবিত ব্যক্তি বিষয়শ্রেণী:মুম্বইয়ের শিল্পী বিষয়শ্রেণী:আসবাব নকশাকার বিষয়শ্রেণী:ভারতীয় নারী নকশাকার বিষয়শ্রেণী:ভারতীয় নারী স্থপতি বিষয়শ্রেণী:২০শ শতাব্দীর ভারতীয় স্থপতি বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:২০শ শতাব্দীর ভারতীয় নকশাকার
আবদুর রহমান ইবনে আল-আব্বাস ইবনে আব্দুল মুত্তালিব ইবনে হাশিম হলেন নবী মুহাম্মদের একজন কনিষ্ঠ সাহাবি, যিনি নবীজির চাচাতো ভাই ও সাহাবি আবদুল্লাহ ইবনে আব্বাসের সহোদর ভাই ছিলেন। ৩৫ হিজরিতে ইসলামের তৃতীয় খলিফা উসমান ইবনে আফফানের রাজত্বকালে তিনি তার ভাই মা'বাদ ইবনে আব্বাসের সাথে শহীদ হন।    জীবনী  তার পুরো নাম আব্দুর রহমান ইবনে আব্বাস ইবনে আব্দুল মুত্তালিব ইবনে হাশিম।  তাঁর মা ছিলেন উম্মুল ফাদল লুবাবা আল-কুবরা, যিনি হারিস ইবনে হাজন হিলালিয়ার কন্যা ছিলেন।  আব্দুর রহমান রাসূলুল্লাহর যুগে জন্মগ্রহণ করেন এবং তিনি কনিষ্ঠ সাহাবীদের অন্তর্ভুক্ত হিসেবে বিবেচিত হন।   ইবনে মান্দা আব্দুল্লাহ ইবনে গাসিল হতে বর্ণনা করেন: আমি আল্লাহর রাসুলের সাথে ছিলাম। তখন আমরা আব্বাসের পাশ দিয়ে অতিক্রম করছিলাম। তিনি বললেন: “হে চাচা, আপনার ছেলেদের নিয়ে আমার সাথে আসুন।” তখন তিনি তাঁর ছয় ছেলে: ফজল, উবাইদুল্লাহ, আবদুল্লাহ, কুছম, মা'বদ এবং আবদুর রহমানকে নিয়ে এলেন। নবী তাদের একটি ঘরে প্রবেশ করালেন এবং লালরঙে রেখাযুক্ত একটি কালো চাদর দিয়ে তাদের ঢেকে দিলেন এবং বললেন: “হে আল্লাহ! এরা আমার পরিবার ও বংশধর। তুমি যেমন এই চাদর দ্বারা তাদের আচ্ছাদন করেছ, তেমনি তাদের আগুন থেকে রক্ষা কর।” তখন ঘরের কোন মাটির ঢেলা বা দরজা এমন ছিল না, যা আমিন বলেনি।   ইতিহাসবিদ ইয়াকুবি তাঁর ‘তারীখ’ গ্রন্থে বর্ণনা করেন: আব্দুর রহমান ইবনে আব্বাস ইবনে আব্দুল মুত্তালিব শামে (সিরিয়া) মুয়াবিয়ার নিকট গিয়েছিলেন। কিন্তু মুয়াবিয়া তাকে উপেক্ষা করেছিলেন এবং তার কোন প্রয়োজন পূরণ করেননি। একদিন মুয়াবিয়া আবদুর রহমানের কাছে গিয়ে বললেন: “হে ইবনে আব্বাস, আল্লাহ আমাদের ও আবুল হাসানের (আলী) মধ্যে কী ফায়সালা করলেন?” আব্দুর রহমান বললেন: “আল্লাহ সত্য কাজই করেছেন। তোমাকে এমন এক জান্নাত থেকে বঞ্চিত করেছেন, যা তুমি কখনো পাবে না এবং তাকে এমন এক দুনিয়া থেকে দূরে রেখেছেন, যা তুমি লাভ করেছ। এটা শুনে মুয়াবিয়া বললেন: “তুমি কি আল্লাহর উপর হুকুম দিচ্ছো? উত্তরে তিনি বললেন: যা আল্লাহ নিজেই নিজের উপর নির্ধারণ করেছেন আমি তাই বলছি। যারা আল্লাহর নাযিলকৃত হুকুম অনুযায়ী বিচার করে না, তারা জালিম।” এরপর তাদের মধ্যে আরো দীর্ঘ কথোপকথন চলে।تاريخ اليعقوبي، (1/198).   ইবনে আব্বাসের ভাইদের ব্যাপারে মুহাম্মাদ মাহদি খুরাসানি বলেন: তাদের অবস্থার মধ্যে পার্থক্য এবং আমলের মাঝে তারতম্য ছিল। তাদের মধ্যে কেউ কেউ ছিল উন্নত চরিত্র ও উত্তম আমলের অধিকারী; যেমন ফজল, কুছম, ও কাসির; আবার তাদের কেউ ছিল ব্যর্থ ও পতিত; যেমন উবাইদুল্লাহ ও আব্দুর রহমান এবং কেউ ছিল অখ্যাত; যেমন তাম্মাম ও মা'বদ। موسوعة عبد الله بن عبّاس، جـ19، صـ59. موسوعة عبد الله بن عبّاس، جـ19، صـ99.   আব্দুল হুসাইন শারাফুদ্দিন তাঁকে সে সকল সাহাবীর অন্তর্ভুক্ত করেছেন, যারা শিয়াদের মতে প্রশংসিত।   আবদুর রহমানের কোনো বংশধর ছিল না। তাঁর এক ছেলে হয়েছিল, যার নামও ছিল আবদুর রহমান। কিন্তু সে আব্দুর রহমানের জীবদ্দশায় শিশু অবস্থাতেই মারা যায়।   মুস'আব ও অন্যান্যরা বলেছেন যে, পঁয়ত্রিশ হিজরীতে ইসলামের তৃতীয় খলিফা উসমান ইবনে আফফানের রাজত্বকালে আবদুর রহমান তার ভাই মা'বাদ ইবনে আব্বাসের সাথে আফ্রিকায় শহীদ হন এবং আবদুল্লাহ ইবনে সা'দ ইবনে আবি সারহও শহীদ এতে হন। তবে ইবনে আল-কালবি বলেছেন: আবদুর রহমান ইবনে আব্বাস শামে নিহত হন।  আল-বালাজুরি বলেছেন: তিনি শামে আমওয়াসের প্লেগে মারা যান। এটিও বলা হয় যে, তিনি দ্বিতীয় খলিফা উমরের খেলাফতের সময় ইয়ারমুকের যুদ্ধে শহীদ হন।    তথ্যসূত্র   বিষয়শ্রেণী:সাহাবি বিষয়শ্রেণী:কুরাইশ বিষয়শ্রেণী:মক্কার ব্যক্তি
is used as an information box on pages, showing each census year with a population, and a percent gain/loss comparison. See Pilibhit or Delhi as an example of how this template is rendered.  The template is rendered in a collapsed state, by default. To display the template in an expanded state, include the argument |state= (without any values).  {{ভারতের জনসংখ্যার আদমশুমারি | title =  | state =  | align =  | 1791 =  | 1801 =	 | 1811 =	 | 1821 =	 | 1831 =	 | 1841 =	 | 1851 =	 | 1861 =	 | 1871 =	 | 1881 =	 | 1891 =	 | 1901 =	 | 1911 =	 | 1921 =	 | 1931 =	 | 1941 =	 | 1951 =	 | 1961 =	 | 1971 =	 | 1981 =	 | 1991 =	 | 2001 =	 | 2011 =	 | estimate =  | estyear =  | estref =  | footnote =  }}ভারতের জনপরিসংখ্যান  আদমশুমারিজনসংখ্যা %±
মোহনপুর রেলওয়ে স্টেশন হল পূর্ব রেলওয়ের আসানসোল রেলওয়ে বিভাগের অধীনে জাসিডিহ-দুমকা-রামপুরহাট লাইনের একটি রেলওয়ে স্টেশন। এটি ভারতের ঝাড়খণ্ড রাজ্যের কাটবন ছিট, মোহনপুর, দেওঘর, দেওঘর জেলায় অবস্থিত।   ইতিহাস   জাসিডিহ জংশন থেকে দুমকা রেললাইন ১২ জুলাই ২০১১ সালে চালু হয়  এবং দুমকা থেকে আমবাঝর রেলপথ জুন ২০১৪ সালে স্থাপন করা হয়। রামপুরহাট থেকে পিনারগরিয়া পর্যন্ত ট্র্যাকটি ২৫ নভেম্বর ২০১২-এ চালু হয়। মোহনপুর রেলওয়ে স্টেশন সহ দুমকা থেকে রামপুরহাট পর্যন্ত সম্পূর্ণ একক রেলপথটি ৪ জুন ২০১৫ সালে চালু হয়।   ভবিষ্যৎ সম্প্রসারণ     -দীর্ঘ জসিডিহ-হাঁসডিহা-পিরপেইন্টি লাইন নির্মাণাধীন রয়েছে। ২০২১ সালের মার্চ পর্যন্ত, মোহনপুর-হাঁসডিহা এবং গোড্ডা-পিরপাইন্টি বিভাগে কাজ চলছে। হাঁসডিহা-গোড্ডা বিভাগ সম্পূর্ণ হয়েছে এবং গোড্ডা থেকে নয়াদিল্লি পর্যন্ত হামসাফার এক্সপ্রেসের একটি প্রস্তাব বিবেচনাধীন রয়েছে। ঝাড়খণ্ডের সাঁওতাল পরগনা বিভাগের গোড্ডা জেলাকে ভারতের বাকি অংশের সাথে সংযুক্ত করার জন্য এই লাইনটিকে গুরুত্বপূর্ণ বলে মনে করা হয়।  গোড্ডা-পাকুর লাইনও পরিকল্পনা করা হয়েছে।   তথ্যসূত্র   বিষয়শ্রেণী:দেওঘর জেলার রেলওয়ে স্টেশন বিষয়শ্রেণী:আসানসোল রেলওয়ে বিভাগ
অ্যান্ড্রু প্যাট্রিক সেইজ একজন মার্কিন প্রকৌশলী। তিনি জর্জ ম্যাসন বিশ্ববিদ্যালয় এর একজন ইমেরিটাস অধ্যাপক।   জীবনী  সেইজ মিলিটারি কলেজ অব সাউথ ক্যারোলাইনা থেকে তড়িৎ প্রকৌশলে ১৯৫৫ সালে বিএ ডিগ্রি অর্জন করেন। তিনি এমআইটি থেকে তড়িৎ প্রকৌশলে ১৯৫৬ সালে এমএ এবং পারডু বিশ্ববিদ্যালয় থেকে তড়িৎ প্রকৌশলে ১৯৬০ সালে পিএইচডি ডিগ্রি অর্জন করেন। তিনি ১৯৬০ এর দশকের শুরুতে আরিজোনা বিশ্ববিদ্যালয় এ সহযোগী অধ্যাপক হিসেবে যোগদান করেন। তিনি ১৯৬৪ থেকে ১৯৬৭ সাল পর্যন্ত ফ্লোরিডা বিশ্ববিদ্যালয় এর তড়িৎ প্রকৌশলের অধ্যাপক হিসেবে কর্মরত ছিলেন। তিনি ১৯৬৭ থেকে ১৯৭৪ সাল পর্যন্ত সাউদার্ন মেথোডিস্ট ইউনিভার্সিটির ইনফর্মেশন অ্যান্ড কন্ট্রোল সায়েন্সেস সেন্টার চেয়ারম্যান হিসেবে দায়িত্ব পালন করেন। তিনি ১৯৭৪ থেকে ১৯৮৪ সাল পর্যন্ত ভার্জিনিয়া বিশ্ববিদ্যালয় এর ইঞ্জিনিয়ারিং সায়েন্স অ্যান্ড সিস্টেমস ইঞ্জিনিয়ারিং এর অধ্যাপক হিসেবে কর্মরত ছিলেন। তিনি ১৯৭৬ সালে আইইইই এর লাইফ ফেলো নির্বাচিত হন। তিনি ২০০০ সালে আইইইই সাইমন রামো মেডেল অর্জন করেন।   তথ্যসূত্র   বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:পারডু বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:১৯৩৩-এ জন্ম বিষয়শ্রেণী:২০১৪-এ মৃত্যু বিষয়শ্রেণী:মার্কিন তড়িৎ প্রকৌশলী
ওয়ার্ল্ড ট্রেড সেন্টার ব্যাঙ্গালুরু (ডব্লিউটিসিবি) একটি বিল্ডিং কমপ্লেক্স যা মাল্লেশ্বরম পশ্চিম, বেঙ্গালুরু, ভারতে অবস্থিত। এটি ২০১০ সালে কার্যক্রম শুরু করে। ব্রিগেড গ্রুপ কর্তৃক নির্মিত, যারা ওয়ার্ল্ড ট্রেড সেন্টার্স অ্যাসোসিয়েশন হতে লাইসেন্স পেয়েছিল এর নির্মাণের জন্য। এই বিল্ডিংটি মুম্বাইয়ের পরে ভারতে দ্বিতীয় ওয়ার্ল্ড ট্রেড সেন্টার হয়েছিল। ১২৮ মিটার উচ্চতা নিয়ে ডব্লিউটিসিবি ২০১০ থেকে ২০১৫ পর্যন্ত দক্ষিণ ভারতে সবচেয়ে উঁচু বাণিজ্যিক ভবন ছিল এবং ২০১০ থেকে ২০১৩ পর্যন্ত বেঙ্গালুরুর সবচেয়ে উঁচু ভবন ছিল। এই ভবনটি "ব্রিগেড গেটওয়ে" নামক একটি সমন্বিত কমপ্লেক্সের অংশ, যার মধ্যে ওরিয়ন মল, মণিপাল হাসপাতাল, শেরাটন হোটেল, ব্রিগেড স্কুল এবং ব্রিগেড গেটওয়ে অ্যাপার্টমেন্ট রয়েছে। ডব্লিউটিসিবি ইসকন মন্দির, ইন্ডিয়ান ইনস্টিটিউট অফ সায়েন্স, ইয়েসভন্তপুর জংশন রেলওয়ে স্টেশন এবং স্যান্ডাল সোপ ফ্যাক্টরি মেট্রো স্টেশনের নিকটে অবস্থিত। এটি বর্তমানে বেঙ্গালুরুর সবচেয়ে উঁচু বাণিজ্যিক ভবন এবং নির্মাণের সময় এটি শহরের সবচেয়ে উঁচু ভবন ছিল।   গ্যালারি    তথ্যসূত্র   বিষয়শ্রেণী:ওয়ার্ল্ড ট্রেড সেন্টারসমূহ বিষয়শ্রেণী:বেঙ্গালুরুর ভবন ও স্থাপনা
শ্রীয়া শর্মা একজন ভারতীয় চলচ্চিত্র অভিনেত্রী এবং মডেল, যাকে মুলত তেলুগু চলচ্চিত্রে দেখা যায়।  ব্যক্তিগত জীবন শ্রীয়া শর্মা ভারতের হিমাচল প্রদেশের নুরপুর শহরে জন্মগ্রহণ করেন। তার বাবা একজন ডাক্তার এবং মা একজন ডায়েটেশিয়ান। তার একজন ছোট ভাইও রয়েছে।   চলচ্চিত্র তালিকা  বছর চলচ্চিত্র   চরিত্র  ভাষা  মন্তব্য  ত.সূ. ২০০৫  জয় চিরঞ্জীব  লাবণ্য   তেলুগু  শিশু শিল্পী ২০০৬  বেনাম  অজয় দেবগনের কন্যা  হিন্দি   শিশু শিল্পী সিল্লুনু ওরু কাধাল  ঐশ্বরিয়া 'ঐশু' গৌতম  তামিল  শিশু শিল্পী ২০০৭  সুন্দরিয়া  সঞ্জনা    কন্নড়   লাগা ছুনারি মে দাগ     হিন্দি   ২০০৮  থোড়া পেয়ার থোড়া ম্যাজিক  অদিতি ওয়ালিয়া  হিন্দি  ২০১০  প্রেম কা গেম  পিংকি  হিন্দি   এন্থিরান    তামিল খন্ডাংশ উপস্থিতি নক আউট  সুইটি  হিন্দি ২০১১  চিল্লার পার্টি   টুথপেষ্ট   হিন্দি দুকুড়ু  সুশান্তি  তেলুগু   ২০১২  রাছা  চৈত্রের বোন   তেলুগু নিথানে এন পোনবাসানথাম  কাব্য   তামিল ইয়েতু ভেল্লিপোয়েনড়ি মানাসু  কাব্য তেলুগু২০১৩  তুনেগা তুনেগা  কিশোরী নিধি  তেলুগু ২০১৪     গায়াকুড়ু  অক্ষরা    তেলুগু নায়িকা হিসাবে প্রথম চলচ্চিত্র ২০১৫  বিল্লু গেমার   হিন্দিঅ্যানিমেটকৃত চলচ্চিত্র  ২০১৬নির্মলা কনভেন্ট  শান্তি    তেলুগু কেন্দ্রীয় চরিত্রে প্রথম চলচ্চিত্র    তথ্যসূত্র  বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:হিমাচল প্রদেশের অভিনেত্রী
এয়ারট্রেন জেএফকে নিউ ইয়র্ক সিটির জন এফ কেনেডি আন্তর্জাতিক বিমানবন্দরে (জেএফকে বিমানবন্দর) রেল পরিষেবা পরিবেশনকারী একটি ৮.১ মাইল দীর্ঘ (১৩ কিলোমিটার) উত্তোলিত পিপল মুভার ব্যবস্থা ও বিমানবন্দর রেল সংযোগ। চালকবিহীন ব্যবস্থাটি ২৪ ঘণ্টা/৭ দিন পরিচালনা করা হয় এবং নিউইয়র্ক সিটি বোরো কুইন্সের মধ্যে তিনটি লাইন ও দশটি স্টেশন নিয়ে গঠিত। এটি বিমানবন্দরের টার্মিনালসমূকে কুইন্সের হাওয়ার্ড বিচের নিউ ইয়র্ক সিটি সাবওয়ের সাথে এবং লুইং আইল্যান্ড রেল রোড ও কুইন্সের জ্যামাইকের সাবওয়ের সাথে সংযুক্ত করে। বোম্বার্ডিয়ার ট্রান্সপোর্টেশন বিমানবন্দর পরিচালনাকারী সংস্থা পোর্ট অথরিটি অব নিউ ইয়র্ক অ্যান্ড নিউ জার্সির সাথে চুক্তি অনুযায়ী এয়ারট্রেন জেএফকে পরিচালনা করে।  জেএফকে বিমানবন্দরের সাথে একটি রেলপথ সংযোগ ১৯৬৮ সালে প্রথম প্রস্তাবিত হয়। জেএফকে বিমানবন্দর রেল সংযোগ তৈরির জন্য ১৯৯০-এর দশক পর্যন্ত বিভিন্ন পরিকল্পনা প্রকাশিত হয়, যদিও তহবিলের অভাবে এগুলি কার্যকর করা হয়নি। সেই সময়ে জেএফকে এক্সপ্রেস সাবওয়ে পরিষেবা এবং শাটল বাসগুলি জেএফকে ও এর আশেপাশে একটি অজনপ্রিয় পরিবহন ব্যবস্থা সরবরাহ করে। জেএফকে-তে একটি নিবেদিত পরিবহন ব্যবস্থার গভীরতর পরিকল্পনা ১৯৯০ সালে শুরু হয়, তবে শেষ পর্যন্ত পরিবহন ব্যবস্থাটি সরাসরি রেল সংযোগ থেকে আন্তঃ-বরো পিপল মুভারে পরিবর্তিত হয়। বর্তমান পিপল-মুভার ব্যবস্থার নির্মাণ কাজ ১৯৯৮ সালে শুরু হয়। নির্মাণের সময়, এয়ারট্রেন জেএফকে বেশ কয়েকটি মামলা-মোকদ্দমার সম্মুখীন হয় এবং ব্যবস্থার পরীক্ষার মূলক চলাচলের সময়ে একজন চালকের মৃত্যু হয়। অনেক বিলম্বের পরে ব্যবস্থাটি ২০০৩ সালের ১৭ ই ডিসেম্বর চালু করা হয়। তার পর থেকে এয়ারট্রেন জেএফকে ব্যবস্থাটি ম্যানহাটন পর্যন্ত বর্ধিতকরণ সহ বেশ কয়েকটি উন্নতির প্রস্তাব দেওয়া হয়।  জামাইকা বা হাওয়ার্ড বিচে যে সমস্ত যাত্রী প্রবেশ করেন বা প্রস্থান করেন তাদের অবশ্যই $৭.৭৫ ভাড়া দিতে হয়, বিমানবন্দরের অভ্যন্তরে ভ্রমণকারী যাত্রীরা বিনামূল্যে চড়তে বা যাত্রা করতে পারেন। ব্যবস্থাটি মূলত প্রতি বছর ৪ মিলিয়ন ভাড়া প্রদানকারী ও ৮.৪ মিলিয়ন আন্ত-টার্মিনাল যাত্রী বহন করার আনুমোদন প্রাপ্ত। এয়ারট্রেন খোলার পর থেকে ধারাবাহিকভাবে এই অনুমান ছাড়িয়ে গেছে। ব্যবস্থাটি ২০১৯ সালে ৮.৭ মিলিয়নের বেশি ভাড়া প্রদানকারী যাত্রী ও ১২.২ মিলিয়ন আন্তঃ -টার্মিনাল যাত্রী পরিবহন করে।   তথ্যসূত্র     বিষয়শ্রেণী:৭৫০ ভি ডিসি রেলওয়ে বিদ্যুতায়ন বিষয়শ্রেণী:নিউ ইয়র্ক শহরের যাত্রী রেল পরিবহন
মহারাষ্ট্র বিধান পরিষদ হল পশ্চিম ভারতের মহারাষ্ট্র রাজ্যের দ্বিকক্ষ বিশিষ্ট আইনসভার উচ্চকক্ষ।   অবস্থান  রাজধানী মুম্বাইয়ের দক্ষিণ মুম্বাইয়ের নরিমান পয়েন্ট এলাকায় বিধান পরিষদের আসনটি অবস্থিত। বাজেট অধিবেশন এবং বর্ষা অধিবেশন ডাকা হয় মুম্বাইতে যেখানে শীতকালীন অধিবেশন ডাকা হয় সহায়ক রাজধানী নাগপুরে।    বিধান পরিষদের গঠন  বিধান পরিষদ ৪০-এর কম বা বিধানসভার মোট সদস্য সংখ্যার সর্বোচ্চ এক-তৃতীয়াংশ সদস্য নিয়ে গঠিত হবে।   ৩০ জন সদস্য বিধানসভার সদস্যদের দ্বারা নির্বাচিত হবেন।  মহারাষ্ট্রের সাতটি বিভাগের (মুম্বই, অমরাবতী বিভাগ, নাসিক বিভাগ, ঔরঙ্গাবাদ বিভাগ, কোঙ্কন বিভাগ, নাগপুর বিভাগ এবং পুনে বিভাগ) থেকে স্নাতকদের মধ্য থেকে ৭ জন সদস্য নির্বাচিত হন।  মহারাষ্ট্রের সাতটি বিভাগের (মুম্বাই, অমরাবতী বিভাগ, নাসিক বিভাগ, ঔরঙ্গাবাদ বিভাগ, কোঙ্কন বিভাগ, নাগপুর বিভাগ এবং পুনে বিভাগ) থেকে শিক্ষকদের মধ্য থেকে ৭ জন সদস্য নির্বাচিত হয়।  মহারাষ্ট্রের ২১টি বিভাগ থেকে একটি করে আসন (মুম্বাই (২টি আসন) এবং আহমেদনগর, আকোলা-কাম-ওয়াশিম-কাম-বুলধানা, অমরাবতী, ঔরঙ্গাবাদ-কাম-জালনা, ভান্ডারা-গোন্ডিয়া, ধুলে-কাম-নান্দুরবার, জলগাঁও, কোলহাপুর, নাগপুর, নান্দেড, নাসিক, ওসমানাবাদ-কাম-লাতুর-কাম-বিড, পারভানি-হিংগোলি, পুনে, রায়গড়-কাম-রত্নাগিরি-কাম-সিন্ধুদুর্গ, সাংলি-কাম-সাতারা, সোলাপুর, থানে-কাম-পালঘর, ওয়ার্ধা-কাম-চন্দ্রপুর-কাম-গাধচিরোলি এবং যবতমাল থেকে মহারাষ্ট্রের স্থানীয় সংস্থাগুলির মধ্যে ২২ জন সদস্য নির্বাচিত হন।)  সাহিত্য, বিজ্ঞান, শিল্প, সমবায় আন্দোলন এবং সমাজসেবার মতো বিষয়ে বিশেষ জ্ঞান বা বাস্তব অভিজ্ঞতাসম্পন্ন ১১ জন সদস্য রাজ্যপাল কর্তৃক মনোনীত হন।  এটি একটি অবিচ্ছিন্ন হাউস এবং বিলুপ্তির বিষয় নয়। যাইহোক, এর এক-তৃতীয়াংশ সদস্য প্রতি দ্বিতীয় বছর অবসর নেয় এবং নতুন সদস্যদের দ্বারা প্রতিস্থাপিত হয়। এই হিসাবে একজন সদস্য ছয় বছর মেয়াদ ভোগ করেন। বিধান পরিষদের সদস্যরা এর চেয়ারম্যান ও ডেপুটি চেয়ারম্যান নির্বাচন করেন।   তথ্যসূত্র   বিষয়শ্রেণী:ভারতের রাজ্য বিধান পরিষদ
thumb|মহাবজ্রাসন মহাবজ্রাসন দশম শতাব্দীর একজন ভারতীয় বৌদ্ধ পণ্ডিত ছিলেন।  সংক্ষিপ্ত জীবনী তিনি নারো পা নামক বিখ্যাত ভারতীয় বৌদ্ধ সাধকের ছাত্র ছিলেন এবং তার নিকট হতে তিনি ডাকার্ণব তন্ত্র লাভ করেন। তিনি মৈত্রীপার শিষ্যও ছিলেন। তার ছাত্রদের মধ্যে উল্লেখযোগ্য ছিলেন নিষ্কলঙ্কদেব ও বোধিসত্ত্ব নামক দুই ভারতীয় পণ্ডিত এবং খ্যুং-পো-র্নাল-'ব্যোর নামক তিব্বতী বৌদ্ধ পণ্ডিত।   তথ্যসূত্র   বিষয়শ্রেণী:ভারতীয় বৌদ্ধ
আইজ্যাক অ্যাসিমভ প্রেজেন্টস দ্য গ্রেট এসএফ স্টোরিজ ১ (১৯৩৯) (ইংরেজি: Isaac Asimov Presents The Great SF Stories 1 (1939)) হল আইজ্যাক অ্যাসিমভ ও মার্টিন এইচ. গ্রিনবার্গ সম্পাদিত একটি মার্কিন ছোটোগল্প সংকলন। ১৯৭৯ সালের মার্চে ডিএডব্লিউ বুকস থেকে বইটি প্রথম প্রকাশিত হয়।The Great Science Fiction Stories Volume 1, 1939 at the Internet Speculative Fiction Database এই সংকলনে ১৯৩৯ সালে প্রকাশিত কয়েকটি কল্পবিজ্ঞান ছোটোগল্প সংকলিত হয়েছে। বইটি ২৫ খণ্ডের একটি ধারাবাহিকের অংশ। পরবর্তী প্রত্যেকটি খণ্ডে পরবর্তী বছরে প্রকাশিত গল্প সংকলিত হয়। ২৫টি খণ্ডে ১৯৬৩ সাল পর্যন্ত প্রকাশিত গল্পগুলি স্থান পায়। ১৯৩৯ সালে প্রকাশিত হওয়া গল্পগুলি দিয়ে এই ধারাবাহিকের সূত্রপাতের কারণ, ইতিপূর্বে অ্যাসিমভ "বিফোর দ্য গোল্ডেন এজ" নামে তিন খণ্ডে একটি সংকলন প্রকাশ করেছিলেন। সেই গ্রন্থে সংকলিত হয়েছিল ১৯৩১ থেকে ১৯৩৮ সালের মধ্যে প্রকাশিত গল্পগুলি। এই সময়টিকে অ্যাসিমভ কল্পবিজ্ঞান সাহিত্যে প্রাক্‌-সুবর্ণযুগ বলে মনে করতেন। ডিএডব্লিউ-এর মতে, এই বইটি "হল আইজ্যাক অ্যাসিমভ বছর ধরে ধরে সত্যিকারের স্মরণীয় সেই সব গল্প যেগুলি প্রগতিশীল পদ্ধতিতে কল্পবিজ্ঞানকে বর্তমান বিশিষ্ট দান করেছিলেন সেগুলি নিয়ে কল্পবিজ্ঞান সংকলনের যে সংজ্ঞামূলক ধারাবাহিকের পরিকল্পনা করেছিলেন, তার প্রথম [খণ্ড]।" এই ধারাবাহিকের দ্বিতীয় খণ্ডটি হল আইজ্যাক অ্যাসিমভ প্রেজেন্টস দ্য গ্রেট এসএফ স্টোরিজ ২ (১৯৪০)।  ধারাবাহিকের প্রত্যেকটি খণ্ডেরই সূচনায় দুই পর্বের ভূমিকা সংযোজিত হয়েছে। এই ভূমিকায় সংশ্লিষ্ট বছরে "বাস্তব জগতের বাইরে" (স্বাভাবিক ঐতিহাসিক ঘটনা) ও "বাস্তব জগতে" (কল্পবিজ্ঞান সম্প্রদায়ের ঘটনা) ঘটা গুরুত্বপূর্ণ ঘটনাগুলির কথা উল্লেখ করা হয়েছে। প্রত্যেকটি গল্পের সঙ্গেও প্রত্যেক সম্পাদক একটি নাতিদীর্ঘ রচনা-পরিচিতি যোগ করেছেন।   সংকলিত ছোটোগল্পের তালিকা   "আই, রোবোট" - ইয়ান্ডো বাইন্ডার  "দ্য স্ট্রেঞ্জ ফ্লাইট অফ রিচার্ড ক্লেটন" - রবার্ট ব্লচ  "ট্রাবল উইথ ওয়াটার" - হোরাস এল. গোল্ড  "ক্লোক অফ এসির" - ডন এ. স্টুয়ার্ট  "দ্য ডে ইজ ডান" - লেস্টার ডেল রে  "দি আলটিমেট ক্যাটালিস্ট" - জন টেইন  "দ্য নার্লি ম্যান" - এল. স্প্র্যাগ ডে ক্যাম্প  "ব্ল্যাক ডেস্ট্রয়ার" - আলফ্রেড ই. ভ্যান ভট  "গ্রেটার দ্যান গডস" - ক্যাথারিন এল. মুর  "ট্রেন্ডস" - আইজ্যাক অ্যাসিমভ  "দ্য ব্লু জিরাফ" - এল. স্প্র্যাগ ডে ক্যাম্প  "দ্য মিসগাইডেড হ্যালো" - হেনরি কাটনার  "হেভি প্ল্যানেট" - মিলটন এ. রথম্যান  "লাইফ-লাইন" - রবার্ট এ. হেইনলেইন  "ইথার ব্রিদার" - থিওডোর স্টারজিয়ান  "পিলগ্রিমেজ" - নেলসন বন্ড  "রাস্ট" - জোসেফ ই. কেলিম  "দ্য ফোর-সাইডেড ট্রায়াঙ্গেল" - উইলিয়াম এফ. টেম্পল  "স্টার ব্রাইট" - জ্যাক উইলিয়ামসন  "মিসফিট" – রবার্ট এ. হেইনলেইন   প্রতিক্রিয়া  ২০১০ সালে স্ট্রেঞ্জ হোরাইজনস-এ অ্যালভারো জিনোস-আমারো এই ধারাবাহিকটিকে আধুনিক কল্পবিজ্ঞান অনুরাগীদের জন্য একটি প্রয়োজনীয় পথ বলে বর্ণনা করে বলেন, "যদি আমরা আজকের কাজগুলিকে পরিপূর্ণভাবে বুঝতে চাই, তবে এগুলির পূর্বসূরিদের সম্পর্কে আমাদের অন্তত একটুখানি হলেও অবগত হতে হবে।" তিনি প্রত্যেকটি গল্প আলাদা আলাদা ভাবে পর্যালোচনা করেন কেন সেগুলি যুগোত্তীর্ণ এবং আধুনিক পাঠকের কাছে সেগুলি কী মূল্য বহন করে।Isaac Asimov Presents the Great SF Stories 1  at Strange Horizons. অ্যাসিমভরিভিউজ.নেট এই খণ্ডটিকে "একটি অসাধারণ ধারাবাহিকের একটি অসাধারণ খণ্ড" হিসাবে বর্ণনা করেছে।Isaac Asimov Presents the Great SF Stories 1, 1939 at AsimovReviews.net   তথ্যসূত্র   ০১ বিষয়শ্রেণী:ডিএডব্লিউ বুকস প্রকাশিত বই বিষয়শ্রেণী:১৯৭৯-এর ছোটোগল্প সংকলন বিষয়শ্রেণী:মার্টিন এইচ. গ্রিনবার্গ সংকলিত বই
মসাগ্রাম রেলওয়ে স্টেশন  কলকাতা শহরতলি রেলের হাওড়া-বর্ধমান কর্ড লাইনের  একটি জংশন স্টেশন। মসাগ্রাম হল ভারতের পশ্চিমবঙ্গ রাজ্যের পূর্ব বর্ধমান জেলার একটি শহর। এটি মসাগ্রাম এবং পার্শ্ববর্তী গ্রামগুলিতে রেল পরিসেবা প্রদান করে। বাঁকুড়া-মসাগ্রাম লাইন ও হাওড়া-বর্ধমান কর্ড লাইন  মসাগ্রাম স্টেশনকে একটি জংশন স্টেশনে পরিনত করে। রেলওয়ে স্টেশনটির কাছাকাছি  দামোদর নদ প্রবাহিত হয়েছে।  ইতিহাস  হাওড়া-বর্ধমান কর্ড লাইন, হাওড়া-বর্ধমান মেন লাইনের তুলনায় কম দূরত্বে হাওড়ার সঙ্গে বর্ধমানের সংযোগ ঘটায়। লাইনটি ১৯১৭ সালে নির্মিত হয়েছিল।   বৈদ্যুতীকরণ  হাওড়া-বর্ধমানের কর্ড লাইন ১৯৬৪-৬৬ সালে বিদ্যুতায়িত হয়।   যাত্রী চলাচল  প্রায় ৩,০০০ যাত্রী প্রতিদিন মাসগ্রাম রেলওয়ে স্টেশন ব্যবহার করে।   বাঁকুড়া-মসাগ্রাম লাইন ১১৭ কিলোমিটার দীর্ঘ (৭৩ মাইল) বাঁকুড়া-মসাগ্রাম লাইন মসাগ্রামের কাছে হাওড়া-বর্ধমান কর্ড লাইনের সাথে সংযুক্ত হয়েছে।   দামোদর নদের উপর ৫১০ মিটার দীর্ঘ (১,৬৭০ ফুট) রেল সেতু  নির্মিত হয়েছে এবং শেষ সেক্টরে কাজ করে, মথনাসীপুর-মসাগ্রাম নতুন লাইন প্রকল্প ১৬ এপ্রিল ২০১৩ উদ্বোধন করা হয়।   তথ্যসূত্র  বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:১৯১৭-এ চালু রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৯১৭-এ ভারতে চালু রেলওয়ে স্টেশন
... ১৯৬৪ সালে মুক্তি পাওয়া আমা নেপালে প্রযোজিত প্রথম নেপালি ভাষার চলচ্চিত্র? ... গিনেস বুক অফ ওয়ার্ল্ড স্বীকৃত লিপিবদ্ধ ইতিহাসে পৃথিবীর সবচেয়ে খর্বকায় ব্যক্তি চন্দ্রবাহাদুর ডাঁগির (১৯৩৯–২০১৫) উচ্চতা ছিল মাত্র ৫৪.৬ সেন্টিমিটার (১ ফুট ৯ ১⁄২ ইঞ্চি)? ... যুক্তফ্রন্ট ১৯৫৪ সালের পূর্ববঙ্গ নির্বাচনে প্রতীক হিসেবে লাঙ্গল নিতে চাইলেও ব্রিটিশ ভারতে ব্যবহৃত হওয়ায় নৌকাকেই বেছে নিতে হয়েছিল? বিষয়শ্রেণী:নেপাল প্রবেশদ্বার
উয়েফা ইউরো ২০২০ হচ্ছে ইউরোপের ১১টি শহর জুড়ে ২০২১ সালের ১১ই জুন থেকে ১১ই জুলাই পর্যন্ত অনুষ্ঠিত একটি আসন্ন আন্তর্জাতিক ফুটবল প্রতিযোগিতা। এই আসরে অংশগ্রহণকারী ২৪টি জাতীয় দল সর্বোচ্চ ২৬ জন করে খেলোয়াড়ের সমন্বয়ে এই আসর শুরু হওয়ার ১০ দিন পূর্বে তথা ২০১১ সালের ১লা জুন তারিখে ২৩:৫৯ মিনিটের (সিইএসটি) মধ্যে তাদের দলের নিবন্ধন করতে হয়েছে; যেখানে প্রত্যেক দলে অবশ্যই তিনজন গোলরক্ষক থাকা আবশ্যক। শুধুমাত্র ২৬ দলের দলে স্থান পাওয়া খেলোয়াড়গণই এই আসরে তাদের দলের হয়ে ম্যাচে অংশগ্রহণ করতে পারবে।  যদি নিবন্ধিত হওয়া দলে অন্তর্ভুক্ত একজন খেলোয়াড় এই আসরে তার দলের প্রথম ম্যাচের পূর্বে আঘাত অথবা অসুস্থতায় ভোগেন, তবে শর্ত হচ্ছে যে, তার দলের ডাক্তার এবং উয়েফা মেডিকেল কমিটির একজন ডাক্তার উভয়ের দ্বারা নিশ্চিত হওয়া যে উক্ত খেলোয়াড় আঘাত অথবা অসুস্থতার কারণে এই আসরে পরবর্তী ম্যাচগুলো অংশগ্রহণ করতে পারবে না, অতঃপর সংশ্লিষ্ট দল উক্ত খেলোয়াড়ের বদলে নতুন একজন খেলোয়াড়কে দলে অন্তর্ভুক্ত করতে পারবে। যে সকল খেলোয়াড়ের সার্স-কোভি-২ পরীক্ষায় ইতিবাচক ফলাফল আসবে অথবা যাদের ইতিবাচক সার্স-কোভি-২ পরীক্ষিত ব্যক্তির সাথে "ঘনিষ্ঠ সম্পর্ক" থাকবে, তাদের ক্ষেত্রে স্বাস্থ্য কর্তৃপক্ষের সিদ্ধান্তের মাধ্যমে অন্যান্য ব্যক্তিদের থেকে "বিচ্ছিন্ন" করে রাখা হবে এবং এই ঘটনাটি গুরুতর অসুস্থতার ঘটনা হিসেবে বিবেচনা করে প্রথম ম্যাচের পূর্বে অন্য এক খেলোয়াড়কে বদলি খেলোয়াড় হিসেবে দলে অন্তর্ভুক্ত করা যেতে পারে। যদি একজন গোলরক্ষক এই আসরে তার দলের প্রথম ম্যাচের পরে আঘাত অথবা অসুস্থতায় ভোগেন, তবে তাকে তখনও প্রতিস্থাপন করা যেতে পারে, এমনকি যদি দলের অন্যান্য গোলরক্ষক তখনও উপলব্ধ থাকে। খেলোয়াড় তালিকায় প্রতিস্থাপিত একজন খেলোয়াড়কে তালিকায় পুনরায় অন্তর্ভুক্ত করা যাবে না।  ২০২১ সালের এপ্রিল মাসের শুরুতে, উয়েফা জানিয়েছিল যে তারা এই আসরে অংশগ্রহণকারী দলে খেলোয়াড়ের সংখ্যা সাধারণত ২৩ জন খেলোয়াড় থেকে সম্প্রসারিত করার অনুমতি দেওয়ার কথা বিবেচনা করছে, যা ২০০৪ সাল থেকে প্রতিটি ইউরোপীয় চ্যাম্পিয়নশিপে ব্যবহৃত হয়ে আসছে, একটি দলে সম্ভাব্য করোনাভাইরাস রোগ ২০১৯-এর প্রাদুর্ভাবের ক্ষেত্রে জাতীয় দলের পরিচালকদের সাথে যোগাযোগের পর, এর পাশাপাশি পূর্ববর্তী মৌসুমের সময়সূচীর কারণে খেলোয়াড়দের ক্লান্তি হ্রাস করার জন্য এমনটি করার সিদ্ধান্ত গ্রহণ করা হতে পারে। ২৭শে এপ্রিল তারিখে উয়েফার জাতীয় দল প্রতিযোগিতা কমিটি ২৬ জন খেলোয়াড়ের দল সম্প্রসারণের অনুমোদন দেয় বলে উয়েফা নির্বাহী কমিটির পক্ষ থেকে নিশ্চিত করা হয়েছিল। ৪ঠা মে তারিখে নির্বাহী কমিটি ২৬ খেলোয়াড় সমন্বিত দলের বিষয়টি নিশ্চিত করেছে। তবে, খেলার আইনের সাথে সামঞ্জস্য রেখে দলগুলোকে এখনও প্রতিটি আসরের সময়সূচীর জন্য ম্যাচ শিটে সর্বাধিক ২৩ জন খেলোয়াড়ের নাম উল্লেখ করতে হবে, যার মধ্যে ১২ জন বদলি খেলোয়াড় থাকবে।  প্রতিটি খেলোয়াড়ের জন্য তালিকাভুক্ত অবস্থানটি উয়েফা দ্বারা প্রকাশিত আনুষ্ঠানিকভাবে প্রকাশিত দলের তালিকা অনুযায়ী উল্লেখ করা হয়েছে। প্রতিটি খেলোয়াড়ের জন্য তালিকাভুক্ত বয়স ২০২১ সালের ১১ই জুন পর্যন্ত (এই আসর আয়োজনের শুরুর দিন) সঠিক। প্রতিটি খেলোয়াড়ের জন্য তালিকাভুক্ত ম্যাচ সংখ্যা এবং গোলের সংখ্যা এই আসর শুরুর পূর্ব পর্যন্ত অনুষ্ঠিত খেলা পর্যন্ত সঠিক। তালিকাভুক্ত ক্লাবগুলো হলো সেসকল ক্লাব যেখানে সংশ্লিষ্ট খেলোয়াড়গণ এই আসর শুরুর পূর্ব পর্যন্ত খেলেছিলেন। প্রতিটি ক্লাবের জাতীয়তা জাতীয় অ্যাসোসিয়েশনকে নির্দেশ করে (লীগ নয়), যার সাথে ক্লাবটি সংযুক্ত। কোচদের জন্য একটি পতাকা অন্তর্ভুক্ত করা হয়েছে, যা তাদের জাতীয় দলকে নির্দেশ করে।   তথ্যসূত্র    বহিঃসংযোগ      দল ২০২০